**ДОКЛАД С АНАЛИЗ И ОЦЕНКА НА КАЧЕСТВОТО НА ВОДАТА, ПРЕДНАЗНАЧЕНА ЗА ПИТЕЙНО-БИТОВИ ЦЕЛИ**

**В ОБЛАСТ ДОБРИЧ ЗА 2024 г.**

Добричка област е разположена в североизточния край на България и граничи на изток с Черно море (около 110 km дължина на крайбрежието), на юг с Варненска област, на север с територията на Румъния, на запад със Силистренска област, а югозападно с Шуменска област. По териториално - административен принцип са оформени осем общини. Водните ресурси на територията включват главно подземни води.

При водоснабдяването на населените места от област Добрич се използват води от сарматския и валанжинския подпочвен хоризонт. Съгласно Наредба № 9 за качеството на водата, предназначена за питейно – битови цели (Обн. ДВ бр. 30/2001 г.), същите се подлагат на задължително обеззаразяване.

Водовземането се осъществява чрез водоизточници - шахтови, тръбни кладенци и каптирани извори. Водата се изпомпва с потопяеми помпи, спуснати в шахтови, тръбни кладенци. Обеззаразяването на водата се извършва или при самия водоизточник, или в помпени станции към водоеми.

Оценка на качеството на питейно-битовите води се извършва основно при крана на потребителя, т. е. от водопроводната мрежа на населените места.

На територията на област Добрич има 24 водоснабдителни организации. Водоснабдителните организации, които мониторират ведомствени водоизточници са 23, една от тях не извършва мониторинг поради временно неизползваем водоизточник.

Само в едно населено място (с. Травник) в община Каварна няма централно водоснабдяване, от 2020 г. в населеното място няма живущи.

С най-голям обхват на водоснабдяване е „ВиК Добрич” АД, което осигурява питейна вода за 99 % от населените места в областта. Ведомствен водоизточник „ДЗИ“, с. Петлешково осигурява вода както за стопанската база на Добруджански Земеделски Институт – Генерал Тошево, така и за питейно-битови нужди на населението на с. Петлешково, община Генерал Тошево. Останалите водоснабдителни организации доставят питейна вода за конкретни обекти - производства на храни, за промишлени и селскостопански обекти и обекти с обществено предназначение.

Във връзка с контрола върху качеството на водата ***при крана на потребителя* (КП)** в началото на 2024 г. са съгласувани, а впоследствие е проконтролирано изпълнението на общо 21 мониторингови програми на водоснабдителни организации, осигуряващи вода за питейно-битови цели на територията на област Добрич, при спазване изискванията на Наредба № 9/2001 г. за качеството на водата, предназначени за питейно-битови цели. Една водоснабдителна организация е уведомила РЗИ-Добрич, че стопанисваният от нея ведомствен водоизточник („Гъша кланица“) няма да бъде експлоатиран през 2024 г. За 2 ВВ програмите са внесени, но не са съгласувани от РЗИ-Добрич (тъй-като не са получили одобрение от МЗ за използване на минерална вода след обеззаразяване за питейно-битови цели), но същите са извършили необходимия лабораторен контрол на обеззаразена вода.

*За сравнение през 2023 г. са съгласувани 23 мониторингови програми, а през 2022 г. - 21 мониторингови програми.*

Във връзка с контрола върху качеството на водата ***при крана на потребителя* (КП)** всичкипланирани от РЗИ-Добрич лъчови пробонабирания по зони на водоснабдяване, са осъществени. Планът за контролен мониторинг на качеството на питейната вода е разработен в съответствие с изискванията на Наредба № 9/2001 г. за качеството на водата, предназначени за питейно-битови цели. Обхванати са всички зони на водоснабдяване в областта - общо 67(60 зони на водоснабдяване с обем разпределяна вода под 1000 м3 в денонощие и/или с постоянно живущо население, свързано към водоснабдителната система под 5000 човека и 7 зони на водоснабдяване с обем разпределяна вода над 1000 м3 в денонощие и/или с постоянно живущо население, свързано към водоснабдителната система над 5000 човека). След приспадане количеството водни загуби по водопреносната система и изчисляване реалните обеми в зоните на водоснабдяване, получени от Q4-Q7 по смисъла на Наредба № 1 от 05.05.2006 г. за утвърждаване на Методика за определяне на допустимите загуби на вода във водоснабдителните системи, са определени:

* ***10 големи зони*** на водоснабдяване, от които 4 зони – 08.Зона Тервел, 08.Зона Пастир, 08.Зона Добрич запад и 08.Зона Стефаново са с актуален обем под 1000 м3 в денонощие, но с постоянно живущо население, свързано към водоснабдителната система над 5000 човека.
* ***57 зони*** на водоснабдяване с актуален обем разпределяна вода под 1000 м3 в денонощие и с постоянно живущо население, свързано към водоснабдителната система под 5000 човека.

*За сравнение, през 2023 г. обхванатите зони на водоснабдяване по съвместната мониторингова програма с „ВиК Добрич“ АД са 65 - 57 зони на водоснабдяване с актуален обем разпределяна вода под 1000 м3 в денонощие и с постоянно живущо население, свързано към водоснабдителната система под 5000 човека и 8 зони на водоснабдяване с обем разпределяна вода над 1000 м3 в денонощие и/или постоянно живущо население, свързано към водоснабдителната система над 5000 човека.*

Общо изследвани от РЗИ и водоснабдителните организации през 2024 г. са 885 проби питейна вода за проследяване качеството на водата, доставяна за населението в област Добрич. От тях неотговарящи на изискванията на Наредба №9/2001 г. за качеството на водата, предназначена за питейно-битови целиса *146 проби (16,5 %).* Несъответстващите по микробиологични показатели проби са 72, по физико-химични показатели са 64 проби, 10 проби - едновременно по микробиологични и физико-химични показатели. *(Фиг. 1).*

*За сравнение:*

* *през 2023г. общо изследваните проби питейна вода са 792, от тях неотговарящи на изискванията на Наредба №9/2001 г. са били 168 проби (21,2%), несъответстващи по микробиологични показатели проби - 66, по физико-химични показатели - 80 проби, 20 проби - едновременно по микробиологични и физико-химични показатели и 2 проби – по радиологичен показател обща алфа активност.*
* *през 2022г. общо изследваните проби питейна вода са 782, от тях неотговарящи на изискванията на Наредба №9/2001 г. са били 148 проби (18,93%), несъответстващи по микробиологични показатели проби - 41, по физико-химични показатели - 96 проби, 10 проби - едновременно по микробиологични и физико-химични показатели и 1 проба – по радиологичен показател обща алфа активност.*

**Фиг. 1**

**Фиг. 2**

**Мониторинг на качеството на питейната вода, подавана от водопроводната мрежа в населените места на област Добрич, извършен от РЗИ-Добрич:**

Броят пунктове при крана на потребителя, съгласно плана за контролен мониторинг през 2024 г. на РЗИ-Добрич е 267, като от тях са взети общо 282 проби, от които: 252 са анализирани по показателите на група А и 30 - анализирани по показателите на група Б.

*За сравнение, съгласно мониторинговата програма за пробонабиране на РЗИ-Добрич:*

* *през 2023 г. броят пунктове при крана на потребителя е 242, като от тях са взети общо 280 проби, от които 242 са анализирани по показателите на група А и 38 - по показателите на група Б.*
* *през 2022 г. броят пунктове при крана на потребителя е 247, като от тях са взети общо 277 проби, от които 240 са анализирани по показателите на група А и 37 - по показателите на група Б.*

**Общият брой несъответстващи на здравните норми проби, установени от РЗИ в хода на мониторинга при крана на потребителя е 60 (21.3 %).**От тях 27 са нестандартни по микробиологични показатели, 28 проби по физико-химични показатели и 5 проби са едновременно нестандартни по микробиологични и физико-химични показатели (Фиг. 3).

*За сравнение:*

* *през 2023 г. общият брой несъответстващи на здравните норми проби, установени от РЗИ в хода на мониторинга при крана на потребителя е 55 (19,64 %). Несъответстващите по микробиологични показатели проби са 25, по физико-химични показатели са 21 проби и 9 проби са едновременно нестандартни по микробиологични и физико-химични показатели.*
* *през 2022 г. общият брой несъответстващи на здравните норми проби, установени от РЗИ в хода на мониторинга при крана на потребителя е 50 (18,05 %). Несъответстващите по микробиологични показатели проби са 23, по физико-химични показатели са 20 проби и 7 проби са едновременно нестандартни по микробиологични и физико-химични показатели.*

**Фиг. 3**

**Относителният дял на изследваните от РЗИ-Добрич проби, дали отклонение от здравните норми по микробиологични показатели е 12,7 %** (*при 12,1 % за 2023 г. и 10,8 % през 2022 г.)*, при препоръчвани от СЗО 5 %. Броят нестандартните проби е увеличен в сравнение с 2023 г. и 2022 г. Процентното съотношение на нестандартните проби по микробиологични показатели за 2024 г. не може да се съпостави с отчетените през 2023 г. и 2022 г., тъй като при изчисляване на относителният дял нестандартни проби по микробиологични показатели през 2024 г. е съблюдаван само общ брой изследвани проби по показатели от група А във връзка с публикувани през 2023 г. изменения и допълнения на Наредба №9/2001 г. за качеството на водата, предназначена за питейно-битови цели.

Нестандартните проби по физико-химични показатели през 2024 г. са 28 (11,1 %), *при 10,7 % през 2023 г. и 9,7 % през 2022 г.* Всички проби дали отклонение от здравните норми са нестандартни по физико-химичен показател нитрати. Завишеното процентно съотношение на нестандартните проби по физикохимични показатели за 2024 г. може да се обясни с факта, че през 2024 г. несъответствието е само по показател „нитрати“, който се мониторира в група А и при изчисляване на относителният дял е съблюдаван само общ брой изследвани проби по показатели от група А.

Отчетените отклонения в качеството на водата се дължат на проблеми при обеззаразяването на водата, на амортизираната МТБ на водоснабдителните обекти, както и липсата на ефективен контрол върху наторяването в поясите II и III на санитарно - охранителните зони.

*За сравнение:*

* *през 2023 г. нестандартни по физико-химични показатели са общо 30 проби. От тях: 26 - по показател “нитрати”, 2 проби по показател „мътност“, 1 проба по показатели „цвят“ и „мътност“ и 1 проба по показател „желязо“;*
* *през 2022 г. нестандартни по физико-химични показатели са общо 27 проби. От тях: 26 - по показател “нитрати” и 1 проба по показател „желязо“.*

Не са получени резултати от радиологичен анализ на 30 проби по показатели – обща алфа активност и обща бета активност, изпратени за анализ в РЗИ-Варна. През 2024 г. в НЦРРЗ, гр. София, съгласно указание на МЗ, 3 проби от големи зони са изпратени за анализ по показател тритий. Получените резултати отговарят на нормативните изисквания.

**Разпределение на несъответстващите проби по зони на водоснабдяване:**

* 10 са нестандартните проби (7 по физико-химични показатели и 3 проби нестандартни по микробиологични показатели) в зона на водоснабдяване с обем разпределяна вода над 1000 м3 в денонощие и с постоянно живущо население, свързано към водоснабдителната система над 5000 човека.
* 50 са нестандартните проби (24 по микробиологични показатели, 21 по физико-химични показатели, 5 проби едновременно нестандартни по микробиологични и физико-химични показатели) в зоните на водоснабдяване с обем разпределяна вода под 1000 м3 в денонощие и с постоянно живущо население, свързано към водоснабдителната система под 5000 човека.

*За сравнение:*

* *през 2023 г.: 12 са нестандартните проби (5 по физико-химични показатели, 5 по микробиологични показатели и 2 проби едновременно нестандартни по микробиологични и физико-химични показатели) в зона на водоснабдяване с обем разпределяна вода над 1000 м3 в денонощие и с постоянно живущо население, свързано към водоснабдителната система над 5000 човека и 43 са нестандартните проби (20 по микробиологични показатели, 16 по физико-химични показатели, 7 проби едновременно нестандартни по микробиологични и физико-химични показатели) в зоните на водоснабдяване с обем разпределяна вода под 1000 м3 в денонощие и с постоянно живущо население, свързано към водоснабдителната система под 5000 човека.*
* *през 2022 г.: 16 нестандартни проби (11 по физико-химични показатели, 1 по микробиологични показатели и 4 проби едновременно нестандартни по микробиологични и физико-химични показатели) в зона на водоснабдяване с обем разпределяна вода над 1000 м3 в денонощие и с постоянно живущо население, свързано към водоснабдителната система над 5000 човека и 34 - нестандартните проби (22 по микробиологични показатели, 9 по физико-химични показатели, 3 проби едновременно нестандартни по микробиологични и физико-химични показатели), в зоните на водоснабдяване с обем разпределяна вода под 1000 м3 в денонощие и с постоянно живущо население, свързано към водоснабдителната система под 5000 човека.*

**Зони на водоснабдяване, в които при извършен от РЗИ-Добрич мониторинг през 2024 г. са отчетени отклонения (за големите зони) и най-чести отклонения (за малките зони) от здравните изисквания за качеството на подаваната в тях вода:**

* зони на водоснабдяване с обем разпределяна вода над 1000 м3 в денонощие и/или с постоянно живущо население, свързано към водоснабдителната система над 5000 човека – *зона Тервел и зона Пастир*, в които са отчетени по 1 нестандартна проба (по показател Колиформи); *зона Каварна* - с 1 нестандартнa пробa по показател нитрати; *зона Оброчище 2,* в която са отчетени 7 нестандартни проби (1 по показател Колиформи и 6 по показател нитрати);
* зони на водоснабдяване с обем разпределяна вода под 1000 м3 в денонощие и/или с постоянно живущо население, свързано към водоснабдителната система под 5000 човека: *зони Крушари и Долина –* с по 2 нестандартни по микробиологични показатели проби (2 по показател Колиформи); *зона Горун –* с 6 нестандартни по физико-химичен показател нитарти*, зона Калина и зона Селце* - с по 3 нестандартни проби (3 по показател нитрати); *зона Безмер* – с 4 нестандартни проби (всички проби нестандартни едновременно по показатели Колиформи и нитрати); зона *Шабла 1* – с 1 нестандартнa пробa показател нитрати; *зона Полковник Савово –* с 3 нестандартни проби (1 по микробиологични показатели Колиформи и Ентерококи и 2 по показател Ентерококи); *зона Добромирци* – с 3 нестандартни проби (1 по физико-химичен показател нитрати, 1 по микробиологичен показател Ешерихия коли и 1 едновременно нестандартна по показатели Колиформи и Ешерихия коли); *зона Гурково* – с 1 нестандартна проба по микробиологични показатели Колиформи и Ентерококи; *зони Било, Могилище и Крупен -* с по 1 нестандартна проба по физико-химичен показател нитрати*, зони Лозенец и Септемврийци* – с по 2 нестандартни проби по физико-химичен показател нитрати; *зона Оброчище 1* – с 1 нестандартна проба по показател Брой колонии (микробно число при 22°С); *зона Прилеп –* с 1 нестандартна проба по микробиологичен показател Колиформи и физико-химичен показател нитрати; *зони Църква и Смин –* с по 1 проба нестандартни помикробиологични показатели Колиформи и Ешерихия коли; *зони Абрит, Албена, Белгун, Воднянци, Дъбовик, Кладенци, Крагулево, Росица, Тервел ЖФК, Узово и Фиш-фиш* – с по 1 нестандартна проба по микробиологичен показател Колиформи.

*За сравнение през 2023 г. това са следните зони:*

* *зони на водоснабдяване с обем разпределяна вода над 1000 м3 в денонощие и/или с постоянно живущо население, свързано към водоснабдителната система над 5000 човека – зона Стефаново, в която е отчетена 1 нестандартна проба (по показател Колиформи); зона Тервел, в която е отчетена 1 нестандартна проба (по показател Колиформи); зона Шабла 1, в която са отчетени 2 нестандартни проби (1 по показател Колиформи и 1 по показател нитрати); зона Балчик, в която са отчетени 2 нестандартни проби (и двете - по показател Колиформи); зона Добрич, в която са отчетени 2 нестандартни проби (и двете - по показател Ешерихия коли, Колиформи, Микробно число при 22 ℃, цвят и мътност); зона Оброчище 2, в която са отчетени 4 нестандартни проби (4 по показател нитрати);*
* *зони на водоснабдяване с обем разпределяна вода под 1000 м3 в денонощие и/или с постоянно живущо население, свързано към водоснабдителната система под 5000 човека: зона Крушари – с 6 нестандартни по микробиологични показатели проби (4 по показател Колиформи и 2 по показатели Ешерихия коли и Колиформи); Зона Воднянци – с 5 нестандартни проби (3 по физико-химичен показател нитрати и 2 едновременно нестандартни по показатели Колиформи и нитрати); зона Горун - с 5 нестандартни проби (2 по показател нитрати, 2 по показатели Колиформи и нитрати и 1 по Микробно число при 20 ℃ и нитрати); Зона Селце – с 3 нестандартни проби (2 по физико-химичен показател нитрати и 1 проба по показатели Колиформи и нитрати); зони Добромирци и Безмер – с по 2 нестандарни проби (1 по микробиологичен показател Колиформи и 1 по физико-химичен показател нитрати; Зона Дулапкулак – с 2 нестандартни проби (1 по микробиологичен показател Колиформи и 1 едновременно нестандартна по показатели Колиформи и нитрати); зони Калина, Могилище, Крупен, Прилеп и Септемврийци – с по 1 нестандартна проба по физико-химичен показател нитрати; зони Абрит, Кладенци, Кранево, Албена, Църква, Стожер, Сираково, Белгун, Оброчище, Телериг и Зърнево– с по 1 проба нестандартна по микробиологични показатели; зона Кардам – с 1 нестандартна проба по физико-химичен показател желязо; зона Ведрина – с 1 нестандартна проба по физико-химични показатели цвят и мътност.*

*За сравнение през 2022 г. това са следните зони:*

* *зони на водоснабдяване с обем разпределяна вода над 1000 м3 в денонощие и/или с постоянно живущо население, свързано към водоснабдителната система над 5000 човека – зона Каварна, в която са отчетени 3 нестандартни проби (2 бр. по показател нитрати и 1 по показател желязо); зона Балчик, в която е отчетена 1 нестандартна проба (по показатели Микробно число при 22ºС, Колиформи, Ешерихия коли); зона Оброчище 2, в която са отчетени 12 нестандартни проби (8 по показател нитрати и 4 – Колиформи, Ешерихия коли и нитрати);*
* *зони на водоснабдяване с обем разпределяна вода под 1000 м3 в денонощие и/или с постоянно живущо население, свързано към водоснабдителната система под 5000 човека: зона Горун - с 6 проби, нестандартни по показател нитрати; зони Могилище, Прилеп и Септемврийци – с по 1 нестандартна проба по физико-химичен показател нитрати; зони Безмер, Добромирци и Абрит – с по 3 проби нестандартни по микробиологични показатели; зони Кладенци и Долина – с по 2 нестандартни проби по микробиологични показатели; зони Зърнево, Воднянци, Росица, Нейково, Било, Лясково, Гешаново и Жегларци – с по 1 проба нестандартна по микробиологични показатели; зона Крупен – с 1 нестандартна проба по показатели Ешерихия коли, Колиформи и нитрати; зона Кардам – с 3 нестандартни проби (1 проба по микробиологични показатели Колиформи и Ешерихия коли и 2 проби по показатели Колиформи и нитрати).*

**Мониторинг на качеството на питейната вода, подавана от водопроводната мрежа в населените места на област Добрич, извършен от „ВиК Добрич” АД.**

През 2024 г. от В и К дружеството са взети общо 472 проби, от които: 385 са анализирани по показателите на група А и 87 - анализирани по показателите на група Б.

*За сравнение:*

* *през 2023 г. броят пунктове при крана на потребителя на В и К дружеството са 385, като от тях са взети общо 385 проби, от които: 316 са анализирани по показателите на група А и 69 - анализирани по показателите на група Б.*

*Във връзка с неизпълнен през 2023 г. в пълен обем мониторинг от „ВиК Добрич” АД в област Добрич, през 2024 г. са предприети административнонаказателни мерки спрямо отговорното лице.*

* *през 2022 г. броят пунктове при крана на потребителя на В и К дружеството са 453, като от тях са взети общо 382 проби, от които: 305 са анализирани по показателите на група А и 77 - анализирани по показателите на група Б.*

*Във връзка с неизпълнен през 2022 г. в пълен обем мониторинг от „ВиК Добрич” АД в област Добрич, през 2023 г. са предприети административнонаказателни мерки спрямо отговорното лице.*

**Общият брой нестандартни проби по мониторинговата програма при крана на потребителя през 2024 г. за „ВиК Добрич” АД** **е 75 (15,9 %),** *при 97 (25.2%) през 2023 г. и 85 (22.3%) през 2022 г.*

Несъответстващите по микробиологични показатели проби са 40, по физико-химични показатели са 31 проби и едновременно по микробиологични и физико-химични показатели – 4 проби (Фиг. 4).

*За сравнение несъответстващите по микробиологични показатели проби през 2023 г. са 36, по физико-химични показатели са 51 проби и едновременно по микробиологични и физико-химични показатели – 10 проби.*

*През 2022 г. са 14, по физико-химични показатели са 68 проби и едновременно по микробиологични и физико-химични показатели – 3 проби.*

**Фиг. 4**

**Относителният дял на изследваните от „ВиК Добрич” АД** **проби през 2024 г., дали отклонение от здравните норми по микробиологични показатели е 9,3 % - отчита се намаляване спрямо предходната година, но увеличаване на отклоненията спрямо 2022 г.** *(11,9 % през 2023 г. и 4,5 % през 2022 г.).*През последната година относителният дял на пробите с отклонения по микробиологични показатели преминава границата от препоръчваните от СЗО 5 %.

Нестандартни по физико-химични показатели са 35 проби, което е 7,4 % *(при 15.8 % през 2023 г. и при 18.6 %* *през 2022 г.).* От тях: 26 - по показател “нитрати”, 1 – по показател „мътност“, 6 проби - по показател “остатъчен свободен хлор“, 1 проба - по показател “фосфати” и 1 проба – по показател мътност.

Отчита се тенденция за увеличаване на нестандартни проби по показател „нитрати“ през последните години.

*За сравнение през 2023 г. нестандартни по физико-химични показатели са 61 проби, което е 15,8 %. От тях: 40 - по показател “нитрати”, 14 – по показател „мътност“, 1 проба - по показател “остатъчен свободен хлор”, 1 проба - по показател “активна реакция”, 1 проба - по показатели “мирис” и “остатъчен свободен хлор“, 1 проба – по показатели „цвят“ и “мътност”, 1 проба – по показатели „нитрати“ и “желязо”,1 проба – по показатели „нитрати“ и “мътност” и 1 проба - по показател “хром”.*

*През 2022 г. нестандартни по физико-химични показатели са 71 проби, което е 18,6 %. От тях: 49 - по показател “нитрати”, 7 – по показател „мътност“, 5 - по показател “остатъчен свободен хлор”, 2 - по показатели “мътност” и “нитрати“, 5 - по показател „желязо“, 1 по показател „цвят“, 1 – по показатели „цвят“ и “мътност”, 1 проба - по показатели “нитрати” и “остатъчен свободен хлор“.*

**Разпределение на несъответстващите проби по зони на водоснабдяване:** 11 са нестандартните проби в зоните на водоснабдяване с обем разпределяна вода над 1000 м3 в денонощие и/или с постоянно живущо население, свързано към водоснабдителната система над 5000 човека (7 по микробиологични и 4 по физико-химични показатели) и 64нестандартни проби в зоните на водоснабдяване с обем разпределяна вода под 1000 м3 в денонощие и/или с постоянно живущо население, свързано към водоснабдителната система над 5000 човека (33 по микробиологични показатели, 27 по физико-химични показатели и 4 едновременно по микробиологични и физико-химични показатели).

*За сравнение през 2023 г. нестандартните проби са 29 (7 по микробиологични показатели, 20 по физико-химични показатели и 2 едновременно по микробиологични и физико-химични показатели) в зоните на водоснабдяване с обем разпределяна вода над 1000 м3 в денонощие и/или с постоянно живущо население, свързано към водоснабдителната система над 5000 човека и 68 нестандартни проби (29 по микробиологични показатели, 31 по физико-химични показатели и 8 едновременно по микробиологични и физико-химични показатели) в зоните на водоснабдяване с обем разпределяна вода под 1000 м3 в денонощие и/или с постоянно живущо население, свързано към водоснабдителната система под 5000 човека.*

*През 2022 г. нестандартните проби са 23 (всички са с отклонения по физико-химични показатели) в зоните на водоснабдяване с обем разпределяна вода над 1000 м3 в денонощие и/или с постоянно живущо население, свързано към водоснабдителната система над 5000 човека и 62 нестандартни проби (14 по микробиологични показатели, 45 по физико-химични показатели и* 3 *едновременно по микробиологични и физико-химични показатели) в зоните на водоснабдяване с обем разпределяна вода под 1000 м3 в денонощие и/или с постоянно живущо население, свързано към водоснабдителната система под 5000 човека.*

**Зони на водоснабдяване, в които при извършен от „ВиК Добрич” АД** **мониторинг през 2024 г. са отчетени отклонения (за големите зони) и най-чести отклонения (за малките зони) от здравните изисквания в качеството на подаваната в тях вода:**

* зони на водоснабдяване с обем разпределяна вода над 1000 м3 в денонощие и/или с постоянно живущо население, свързано към водоснабдителната система над 5000 човека: *зона Оброчище 2* – с 2 нестандартни проби (по микробиологичен показател Колиформи); *зона* *Каварна* с 1 нестандартна проба (по микробиологичен показател Ентерококи); *зона Добрич* с 2 нестандартни проби (по микробиологичен показател Колиформи); *зона Добрич-Запад* с 6 нестандартни проби (4 по показател остатъчен свободен хлор и 2 нестандартни проби по микробиологичен показател Колиформи);
* зони на водоснабдяване с обем разпределяна вода под 1000 м3 в денонощие и/или с постоянно живущо население, свързано към водоснабдителната система под 5000 човека: *зона Албена* – 2 нестандартни проби (и двете по микробиологичен показател Колиформи); *зона Шабла 1* с 3 нестандартни проби (2 по микробиологичен показател Колиформи и 1 проба нестандартна едновременно по показател нитрати и Ентерококи); *зона Дулапкулак* - с 3 нестандартни проби (2 проби - по показател остатъчен свободен хлор, 1 проба - по микробиологичен показател Колиформи); *зони Прилеп и Лозенец* – с по 1 нестандартна проба по физико-химичен показател нитрати; *зони Могилище и Септемврийци* – с по 3 проби нестандартни по физико-химичен показател нитрати; *зона Горун* – с 6 нестандартни проби по показател нитрати; *зона Безмер* – с 4 нестандартни проби по физико-химичен показател нитрати; *зона Селце* – с 1 нестандартна проба по физико-химичен показател фосфати; *зона Крупен* – с 3 нестандартни проби (2 по физико-химичен показател нитрати и 1 едновременно по микробиологичнни показатели Колиформи и Ентерококи и физико-химичен показател – нитрати); *зона Калина* – с 3 нестандартни проби (1 нестандартна проба по показател Колиформи и Ешерихия коли и 2 нестандартни проби по показател нитрати); *зона Било* – с 3 нестандартни проби (1 проба с отклонения по показатели Колиформи, Ентерококи и нитрати, 1 проба нестандартна по показатели Колиформи, Ентерококи, Ешерихия коли и нитрати и 1 проба нестандартна само по показател нитрати); *зони Крапец, Одринци, Ведрина, Кранево* – с по 1 нестандартна проба по показател Колиформи; *зони Долина, Крушари и Болата* – с по 2 проби нестандартни по микробиологичен показател Колиформи; *зони Белгун* *и Кардам* – с по 1 нестандартна проба по микробиологичен показател Ентерококи; *зона Смин –* с 2 нестандартни проби (1 нестандартна проба по показател Колиформи и 1 нестандартна проба по микробиологични показатели Колиформи и Ешерихия коли); *зони Църква, Телериг и Черна* – с по 1 нестандартна проба по микробиологични показатели Колиформи и Ентерококи; *зона Орляк* – 1 нестандартна проба по микробиологични показатели Ешерихия коли и Ентерококи; *зона Конаре* – с 4 нестандартни проби (2 проби по показател Ентерококи, 1 – по показатели Ентерококи и Колиформи и 1 проба по показател Колиформи); *зона Оброчище 1* – 2 нестандартни проби по микробиологични показатели; *зона Фиш-фиш* – 1 нестандартна проба по микробиологични показатели Колиформи, Ентерококи и Ешерихия коли; *зона Бежаново* – с 2 нестандартни проби по микробиологични показатели Колиформи и Ентерококи и *зона Сираково* с 1 нестандартна проба по физико-химичен показател мътност.

 *За сравнение, през 2023 г. това са следните зони:*

* *зони на водоснабдяване с обем разпределяна вода над 1000 м3 в денонощие и/или с постоянно живущо население, свързано към водоснабдителната система над 5000 човека: зона Оброчище 2 – с 9 нестандартни проби (7 - по показател нитрати, 1 по показател активна реакция и 1 проба по показател Микробно число при 22 ℃); зона Каварна с 4 нестандартни проби (3 по показател мътност и 1 проба по показатели Колиформи, Ешерихия коли и Ентерококи); зона Балчик с* 3 *нестандартни проби (1 проба по показател остатъчен свободен хлор и 2 проби по показател Колиформи); зона Добрич с 9 нестандартни проби (3 - по показател мътност, 2 проби по показатели мътност и Колиформи, 2 проби по показатели Ешерихия коли и Колиформи, 1 проба по показател нитрати и 1 проба по показатели нитрати и желязо); зона Добрич-Запад с 2 нестандартни проби (по показател нитрати); зона Шабла с 1 нестандартна проба (по показател хром); зона Тервел с 1 нестандартна проба (по показател Колиформи);*
* *зони на водоснабдяване с обем разпределяна вода под 1000 м3 в денонощие и/или с постоянно живущо население, свързано към водоснабдителната система под 5000 човека: зона Добромирци - с 8 нестандартни проби (4 проби - по показател нитрати, 2 проби - по показатели нитрати и Ентерококи, 1 проба – по показатели нитрати, Колиформи и Ентерококи и 1 проба – по показател Колиформи), зони Росеново и Септемврийци – с по 2 нестандартни проби по физико-химичен показател нитрати, зони Калина, Кардам, Лозенец, Могилище, Прилеп, Дъбовик, Чернооково и Телериг – с по 1 проба нестандартна по физико-химични показатели, зони Абрит, Оброчище, Дулапкулак, Зърнево и Кладенци – с по 2 нестандартни проби по микробиологични показатели, зони Албена, Белгун, Горун, Росица и Селце – с по 2 нестандартни проби: 1 по микробиологичен показател и 1 по физико-химичен показател, зони Крупен и Долина – с по 1 нестандартна проба по физико-химични и микробиологични показатели, зони Кранево и Крушари – с по 4 нестандартни проби: 1 по физико-химичен показател и 3 по микробиологични показатели, зона Безмер – 1 нестандартна проба по показател Колиформи и 5 нестандартни проби по показател нитрати, зона Било - 1 проба с отклонения по показатели мътност и нитрати и 1 проба нестандартна по показатели Колиформи и нитрати, зона Воднянци – 2 нестандартни проби по физико-химичен показател нитрати, 2 нестандартни проби по показатели Колиформи и нитрати и 1 проба нестандартна по показатели Колиформи, Зона Стожер – 4 проби нестандартни по микробиологични показатели и зона Църква – 1 нестандартна проба по микробиологичен показател Колиформи.*

*През 2022 г. това са следните зони:*

* *зони на водоснабдяване с обем разпределяна вода над 1000 м3 в денонощие и/или с* *постоянно живущо население, свързано към водоснабдителната система над 5000 човека: зона Оброчище 2 – с 18 нестандартни проби (17 - по показател нитрати, 1 по показател мътност); зона Каварна с 4 нестандартни проби (по показател нитрати); зона Балчик с 1 нестандартна проба (1 по показател остатъчен свободен хлор);*
* *зони на водоснабдяване с обем разпределяна вода под 1000 м3 в денонощие и/или с постоянно живущо население, свързано към водоснабдителната система под 5000 човека: зона Горун - с 6 проби, нестандартни по показател нитрати, зони Безмер и Селце – с по 4 нестандартни проби по физико-химични показатели, зони Могилище и Септемврийци – с по 3 нестандартни проби по физико-химични показатели, зони Воднянци, Калина, Кардам, Коларци, Кранево, Сираково, Стефаново и Телериг – с по 2 проби нестандартни по физико-химични показатели, зони Албена, Дулапкулак, Дъбовик, Крапец, Прилеп, Шабла 1 – с по 1 нестандартна проба по физико-химични показатели, зона Бенковски – 3 нестандартни проби по микробиологичен показател Колиформи, зона Долина – 2 нестандартни проби по микробиологичен показател Колиформи, зони Орлова могила, Стожер и Черна – с по 1 нестандартна проба по микробиологични показатели, зона Било – 1 нестандартна проба по показатели Колиформи и нитрати, 1 проба с отклонения по показатели мътност и нитрати и 1 проба нестандартна по микробиологичен показател Ентерококи, зона Добромирци – 2 нестандартни проби по микробиологичен показател Колиформи и 1 проба нестандартна по показатели нитрати и Колиформи, Зона Крупен – 1 проба нестандартна по физико-химичен показател нитрати и 1 проба с отклонения по показатели Колиформи и нитрати и зона Кладенци – 2 нестандартни проби по микробиологичен показател Колиформи, 1 нестандартна проба по показател остатъчен хлор и 1 проба с отклонения по показатели Колиформи и Ешерихия коли.*

През 2023 г. в общо 51 зони (срещу 65 зони през 2022 г.) на водоснабдяване в област Добрич, от страна на „ВиК Добрич“ АД не е извършен в пълен обем необходимият мониторинг по всички показатели и с необходимата минимална честота на пробовземане, съгласно изискванията на чл. 7 от Наредба № 9/2001 г. за качеството на водата, предназначена за питейно-битови цели. През 2023 г. не са пробонабрани и анализирани общо 53 броя проби (срещу 71 броя през 2022 г.) по следните показатели: антимон, бензен, бенз(а)пирен, бромати, 1,2-дихлоретан, живак, полициклични ароматни въглеводороди, селен, тетрахлоретен и трихлоретен, трихалометани, тритий, естествен уран, обща индикативна доза, обща бета активност, обща алфа активност, радон и пестициди. През 2023 г. не са пробонабрани и анализирани общо 3 броя проби по показатели тритий, обща индикативна доза, обща бета активност, обща алфа активност, радон. По този повод са предприети необходимите административнонаказателни мерки спрямо водоснабдителната организация.

След проверка на изпълнението на мониторинговата програма за 2024 г. при установено неизпълнение в пълен обем анализ по всички показатели и с необходимата минимална честота на пробовземане, съгласно изискванията на чл. 7 от Наредба № 9/2001 г. за качеството на водата, предназначена за питейно-битови цели, от страна на „ВиК Добрич“ АД, ще се предприемат съответните административно-наказателни мерки спрямо юридическото лице.

Следващите графики представят относителния дял на получените нестандартни проби в РЗИ и ВиК дружеството по години и по вид показатели, дали отклонения от здравните норми – микробиологични (Фиг. 5) и физико-химични (Фиг.6).

**Фиг. 5**

**Фиг. 6**

**Мониторинг на качеството на питейната вода, подавана от ведомствени водоизточници (ВВ), извършен от РЗИ-Добрич.**

През 2024 г. са изпълнени 22 бр. мониторингови програми, структурирани по зони за ведомствено водоснабдяване на територията на област Добрич, от общо 20 заверени програми. За 2 ВВ програмите са внесени, но не са съгласувани от РЗИ-Добрич (тъй-като не са получили одобрение от МЗ за използване на минерална вода след обеззаразяване за питейно-битови цели), но същите са извършили необходимия лабораторен контрол на обеззаразена вода.

При извършеното пробонабиране от РЗИ-Добрич са взети общо 51 проби: анализирани по показателите за мониторинг от група А са 41 проби, а от група Б - 10. Резултатите от лабораторния контрол показват, че 4 от пробите (7,8 %) не отговарят на изискванията на Наредба № 9/2001 г. – 2 по микробиологични показатели, 1 по физико-химичен показател нитрати и 1 - едновременно по микробиологични показатели и физико-химични показатели (Микробно число при 22°С и нитрати). Пробите с отклонения по показател нитрати са пробонабрани от ВВ в гр. Каварна, като водата от същия се използва само за битови нужди. (Фиг. 7)

В изпълнение на Указание за планиране на дейността на РЗИ през 2024 г., в РЗИ-Варна е изследвана вода от 10 ведомствени водоизточника в рамките на мониторинг от група Б за съдържание на антимон, селен, живак, кадмий, олово и никел, за съдържание на пестициди (2,4`-ДДТ, 4,4`-ДДТ, 2,4`-ДДЕ, 4,4`-ДДЕ, 2,4`-ДДД, 4,4`-ДДД, диелдрин, хептахлор, линдан (ƴ-НСН), алдрин, ендрин, едносулфан α, ендосулфан β, алахлор, атразин, линурон, симазин, тербутилазин, S-метолахлор, MCPA, 2,4 Д, мекопроп-П, бентазон, хлорпирифос, диметоат, диазинон) и за бромати, бензен, бенз/а/пирен, 1,2–дихлоретан, полициклични ароматни въглеводороди, трихалометани, тетрахлоретен и трихлоретен и уран. По изследваните показатели резултатите отговарят на Наредба № 9/2001 г.

*За сравнение през 2023 г. са взети общо 46 проби: анализирани по показателите за мониторинг от група А са 41 проби, а от група Б - 5. Резултатите от лабораторния контрол показват, че 4 от пробите (8,7 %) не отговарят на изискванията на Наредба № 9/2001 г. Една проба не съответства по микробиологичен показател Колиформи, една проба не съответства по физико-химичен показател мътност, а останалите две проби не съответстват по физико-химичен показател нитрати (една от пробите, с отклонения по показател нитрати е пробонабрана от ВВ в гр. Каварна, като водата от същия се използва само за битови нужди). (Фиг. 7)*

*В изпълнение на Указание за планиране на дейността на РЗИ през 2023 г., в РЗИ-Варна е изследвана вода от 5 ведомствени водоизточника в рамките на мониторинг от група Б за съдържание на антимон, селен, живак, кадмий, олово и никел, за съдържание на пестициди (2,4`-ДДТ, 4,4`-ДДТ, 2,4`-ДДЕ, 4,4`-ДДЕ, 2,4`-ДДД, 4,4`-ДДД, диелдрин, хептахлор, линдан (ƴ-НСН), алдрин, ендрин, едносулфан α, ендосулфан β, алахлор, атразин, линурон, симазин, тербутилазин, S-метолахлор, MCPA, 2,4 Д, мекопроп-П, бентазон, хлорпирифос, диметоат, диазинон) и за бромати, бензен, бенз/а/пирен, 1,2–дихлоретан, полициклични ароматни въглеводороди, трихалометани, тетрахлоретен и трихлоретен и уран. По изследваните показатели резултатите отговарят на Наредба № 9/2001 г.*

*За сравнение през 2022 г. са взети общо 49 проби: анализирани по показателите за мониторинг от група А са 42 проби, а от група Б - 7. Резултатите от лабораторния контрол показват, че 4 от пробите (8.16%) не отговарят на изискванията на Наредба № 9/2001 г. Две от пробите не съответстват по микробиологични показатели и две – по физико-химичен показател нитрати (пробите, с отклонения по показател нитрати са пробонабрани от ВВ в гр. Каварна, като водата от същия се използва само за битови нужди).*

*В изпълнение на Указание за планиране на дейността на РЗИ през 2022 г, в РЗИ-Варна е изследвана вода от 7 ведомствени водоизточника в рамките на мониторинг от група Б за съдържание на антимон, селен, живак, кадмий, олово и никел; за съдържание на пестициди (диметоат, хлорпирифос, диазинон, ДДТ, алдрин, атразин, диелдрин, ендрин, линдан, алахлор, хептахлор, ендосулфан, линурон) и за бромати, бензен, бенз/а/пирен, 1,2–дихлоретан, полициклични ароматни въглеводороди, трихалометани, тетрахлоретен и трихлоретен и естествен уран. По изследваните показатели резултатите отговарят на Наредба № 9/2001 г.*

**Фиг. 7**

**Мониторинг на качеството на питейната вода, подавана от ведомствени водоизточници, извършен от водоснабдителните организации (фиг. 8).**

При извършеното от водоснабдителните организации пробонабиране през 2024 г. са взети общо 80 проби вода: анализирани по показателите за мониторинг от група А са 62 проби, а по група Б – 18. Резултатите от лабораторния контрол показват, че 8 от пробите (10 %) не отговарят на изискванията на Наредба № 9/2001 г. От тях 3 проби не отговарят по микробиологични показатели, 5 – по физико-химични показатели.

От водоснабдителните организации са предприети мерки за привеждане качеството на водата в съответствие със здравните изисквания, включително и за оптимизиране дезинфекцията на водата. Взети и анализирани са контролни проби вода, като в РЗИ-Добрич са представени протоколи от лабораторни анализи на водата, с резултати отговарящи на здравните норми по показателите, дали отклонения от изискванията на Наредба № 9.

Получените резултати за 18 проби, анализирани по радиологични показатели отговарят на изискванията на Наредба № 9/2001 г.За една проба, нестандартна по радиологичен показател обща алфа активност през 2023 г., е представен протокол през 2024 г., с резултат, отговарящ на нормативните изисквания.

*За сравнение през 2023 г.* *са взети общо 81 проби вода: анализирани по показателите за мониторинг от група А са 64 проби, а по група Б – 17. Резултатите от лабораторния контрол показват, че 12 от пробите (14,8 %) не отговарят на изискванията на Наредба № 9/2001 г. От тях 4 проби не отговарят по микробиологични показатели, 5 – по физико-химични показатели, 1 проба не отговаря по физико-химични и микробиологични показатели и 2 проби – по радиологичен показател обща алфа активност.*

*От водоснабдителните организации са предприети мерки за привеждане качеството на водата в съответствие със здравните изисквания, включително и за оптимизиране дезинфекцията на водата. Взети и анализирани са контролни проби вода, като в РЗИ-Добрич са представени протоколи от лабораторни анализи на водата, с резултати отговарящи на здравните норми по показателите, дали отклонения от изискванията на Наредба № 9.*

*По радиологични показатели са изследвани 17 проби вода: обща алфа и обща бета активност, обща индикативна доза, радон-222 и тритий. Получените резултати за 15 от пробите отговарят на изискванията на Наредба № 9/2001 г., в две проби (от ВВ в община Балчик и община Каварна) са установени завишени стойности по показател обща алфа активност. От едната фирма, експлоатираща ведомствения водоизточник в община Балчик е представен протокол от извършен лабораторен анализ на проба вода по показател обща алфа активност, с резултат, който отговаря на изискванията на Наредба № 9/2001 г. За другата проба, нестандартна по радиологичен показател обща алфа активност, се очаква представяне на протокол през 2024 г., с оглед сезонния характер на обекта.*

*През 2022 г.* *са взети общо 74 проби вода: анализирани по показателите за мониторинг от група А са 57 проби, а по група Б – 17. Резултатите от лабораторния контрол показват, че 9 от пробите (12,2%) не отговарят на изискванията на Наредба № 9/2001 г. От тях 2 проби не отговарят по микробиологични показатели, 6 – по физико-химични показатели и 1 проба – по радиологичен показател обща алфа активност.*

*От водоснабдителните организации са предприети мерки за привеждане качеството на водата в съответствие със здравните изисквания, включително и за оптимизиране дезинфекцията на водата. Взети и анализирани са контролни проби вода, като в РЗИ-Добрич са представени протоколи от лабораторни анализи на водата, с резултати отговарящи на здравните норми по показателите, дали отклонения от изискванията на Наредба №9.*

*По радиологични показатели са изследвани 17 проби вода: обща алфа и обща бета активност, обща индикативна доза, радон-222 и тритий. Получените резултати за 16 от пробите отговарят на изискванията на Наредба № 9/2001 г., в една проба (от ВВ в община Каварна) е установена завишена стойност по показател обща алфа активност. Фирмата предстои да вземе контролна проба при започване на експлоатация (поради сезонния характер на работа на обекта).*

**Фиг. 8**

 **Фиг. 9**

 **Фиг. 10**

Всички планирани от РЗИ-Добрич проби за изследване през 2024 г. са пробонабрани и анализирани. От страна на водоснабдителните организации през 2024 г. не е установено неизпълнение на заложения в мониторинговата програма лабораторен контрол.

**Насочен контрол върху качеството на питейната вода, проведен от РЗИ-Добрич във връзка с постъпили сигнали/жалби.**

По повод подадени 9 сигналаза влошено качество на питейната вода в 5 населени места от област Добрич са изследвани общо 55 проби вода по физико-химични и микробиологични показатели. От тях 9 проби са нестандартни: 2 по микробиологични, 4 - по физико-химични показатели и 3 едновременно по микробиологични и физико-химични показатели.

*За сравнение, през 2023 г. са подадени 13 сигнала за нередовно водоподаване и/или влошено качество на питейната вода, като в 6 населени места от област Добрич са изследвани общо 34 проби вода по физико-химични и микробиологични показатели. От тях 18 проби са нестандартни: 8 по микробиологични, 1 - по физико-химични показатели и 9 едновременно по микробиологични и физико-химични показатели.*

*През 2022 г. са подадени 22 сигнала за нередовно водоподаване и/или влошено качество на питейната вода в 10 населени места от област Добрич и са изследвани общо 89 проби вода по физико-химични и микробиологични показатели. От тях 50 проби са нестандартни: 17 по микробиологични, 2 - по физико-химични показатели и 31 едновременно по микробиологични и физико-химични показатели.*

През 2024 г. за периода от 24.09.2024 г. – 04.10.2024 г. в сила е било предписание за спиране подаването и използването на вода за питейно-битови нужди в с. Дебрене, община Добричка, потвърдено със заповед на Директора на РЗИ-Добрич за спиране подаването и използването на вода за питейно-битови нужди. Забраната е въведена във връзка с постъпил на 23.09.2024 г. сигнал в РЗИ-Добрич за влошено качество (с характерен мирис на нафта) на питейната вода от водопроводната мрежа на с. Дебрене, община Добричка и установено в хода на контрола наличие на неприемлив, характерен мирис на нафта при 5 от пробите вода, пробонабрана от различни пунктове при крана на потребителя в населеното място. В тази връзка от страна на РЗИ-Добрич са предприети незабавни мерки:

За периода 23.09. – 05.12.2024 г. е извършен насочен здравен контрол и са взети общо 46 проби питейна вода от помпената станция и водоемите, захранващи селото с питейна вода и от пунктове при крана на потребителя в населеното място за пълен физикохимичен и микробиологичен анализ съгласно изискванията на Наредба № 9 за качеството на водата, предназначена за питейно-битови цели.

Своевременно, чрез кмета на община Добричка, са уведомявани жителите на населеното място за получените лабораторни резултати от анализа на питейната вода. Актуална информацията е разпространявана активно и до медиите и е публикувана на интернет страницата на РЗИ-Добрич. Изпращани са уведомителни писма до Министерство на здравеопазването, Басейнова дирекция „Черноморски район“, РИОСВ-Варна и Областен управител на област Добрич.

Във връзка с установените несъответствия в качеството на подаваната вода, освен издаденото предписание за спиране подаването и използването на водата за питейно-битови цели в с. Дебрене, община Добричка до „ВиК Добрич“ АД, потвърдено със заповед на Директора на РЗИ-Добрич, на водоснабдителното дружество е разпоредено приоритетно и в най-кратки срокове да предприеме действия за отстраняване на несъответствието и възстановяване качеството на водата, предназначена за питейно-битови нужди в с. Дебрене, община Добричка, както и да представи протоколи от анализ на водата от с. Дебрене, удостоверяващи съответствието й с Наредба № 9 за качеството на водата, предназначена за питейно-битови цели.

За установените несъответствия в качеството на водата във водопроводната мрежа на с. Дебрене са сезирани Окръжна прокуратура град Добрич и Второ РУ на МВР-Добрич за предприемане на мерки по компетентност. На 14.10.2024 г. е получено постановление от Окръжна прокуратура град Добрич за изпращане на материалите по преписката до Районна прокуратура – Добрич.

След предоставяне на протоколи от ИЛ при „ВиК Добрич“ АД и лаборатория на „СЖС България“ ЕООД от анализ на 2 проби вода от населеното място, удостоверяващи съответствието на резултатите с Наредба № 9 за качеството на водата, предназначена за питейно-битови цели и 1 проба вода, изследвана по показател нефтопродукти, с резултат <0,02 mg/l (под границата на околичествяване на метода) е издадена заповед на Директора на РЗИ-Добрич за възстановяване подаването и използването на вода за питейно-битови цели в с. Дебрене, считано от 04.10.2024 г.

С оглед проследяване на проблема е изготвен анекс към плана на РЗИ-Добрич за учестен мониторинг на качеството на водата по показател мирис в с. Дебрене. Планирани, пробонабрани и анализирани са допълнителни 28 проби вода.

За проблема своевременно е уведомявано Министерство на здравеопазването.

РЗИ-Добрич своевременно и периодично е информирала, вкл. и чрез медиите населението от засегнатите зони на водоснабдяване за установените отклонения в качеството на водата, използвана за питейно-битови цели, пригодността й за използване за питейни цели, дала е препоръки към населението за ползване на бутилирана вода за питейни цели, за преваряване на водата от резервни съдове.

През 2024 г., 2023 г. и 2022 г. не е имало случаи на засегнати водоизточници и водоснабдителни съоръжения вследствие неблагоприятни метеорологични условия.

**Предприетите мерки за подобряване на водоснабдяването и качеството на подаваната вода за питейно-битови цели са представени в следните основни направления:**

* ***От РЗИ-Добрич:***

**- по повод установени отклонения в качеството на подаваната във водопроводната мрежа вода** през 2024 г. са издадени общо *24 предписания до „ВиК Добрич” АД* за провеждане на необходимите мерки и привеждане качеството на водата в съответствие с изискванията на Наредба № 9/2001 г. Едно предписание е потвърдено със 1 заповед за спиране подаването и използването на вода за питейно-битови цели. Същите са проконтролирани и изпълнени.

До 3 фирми, експлоатиращи ведомствени водоизточници, по повод установени отклонения в качеството на подаваната вода, са издадени 3 бр. предписания за предприемане на необходимите мерки за привеждане качеството на водата в съответствие със здравните изисквания и представяне на протоколи от изследване на проби вода с резултати, съответстващи на Наредба № 9/2001 г. Същите са проконтролирани и са изпълнени.

Във връзка с непредставени проби от лабораторен анализ на подаваната питейна вода за ведомствено водоснабдяване е издадено 1 предписание, което е изпълнено.

По повод писмо на БДЧР от 2024 г. за установено наднормено съдържание на *арсен* във води, подавани от сондажни кладенци - ТК-1 „Дарриком-Българево“ и ШК „Дълбока-Българево“ и предоставена допълнително информация за водоизточниците за питейно-битови цели, експлоатирани от „ВиК Добрич” АД, които попадат в същото подземно водно тяло - BG2G000000N044 и същия водоносен хоризонт - неоген, е издадено предписание до ВиК Добрич АД за провеждане на допълнителен мониторинг по показател арсен на 6 бр. водоизточници и 12 населени места от 4 зони но водоснабдяване. Изготвен е и график за 2024 г. за пробонабиране от РЗИ-Добрич, от пунктове при крана на потребителя от 08. Зона Каварна, 08. Зона Смин, 08. Зона Дуранкулак и 08. Зона Крапец, както и от зона за ведомствено водоснабдяване 08. ВВ Лонг ман, и еднократно от водоизточниците, в случай, че се ползват за питейно-битово водоснабдяване и подават вода в съответните зони на водоснабдяване за анализ по показател арсен. Изследвани са общо 11 проби вода, като получените резултати са под границата на откриваемост - < 1µg/l. От представените протоколи от водоснабдителното дружество не са установени нестандартни резултати. Една проба вода от сондажен кладенец Смин 2 не е пробонабрана, тъй-като водоизточника не е функционирал през 2024 г.

До „ВиК Добрич” АД през 2024 г. е издадено предписание за провеждане на учестен мониторинг по показател *атразин* на вода, предназначена за питейно-битови цели, подавана във водопроводната мрежа на 08. Зона Дуранкулак, община Шабла във връзка с периодично предоставяна от МОСВ в РЗИ-Добрич информация за установено наднормено съдържание на атразин във вода от централен водоизточник, захранващ зона на водоснабдяване Дуранкулак, с оглед предотвратяване възникването на здравен риск при ползване на водата за питейно-битови цели от населението. Същото е проконтролирано, като в представените от водоснабдителното дружество протоколи от изпитване не са установени нестандартни резултати. Взетата проба вода от РЗИ-Добрич и анализирана по показател атразин в РЗИ-Варна не е показала отклонение от здравните изисквания.

Във връзка с непредставена мониторингова програма за контрол на качеството на подаваната питейна вода през 2024 г., през месец март е издадено предписание до водоснабдителното дружество, което е изпълнено в кратък срок.

За неизпълнен в пълен обем мониторинг от страна на ВиК дружеството през 2023 г., са предприети административнонаказателни мерки спрямо отговорното юридическо лице – съставен и връчен е акт за установено административно нарушение и е издадено НП.

По повод постъпило през 2023 г. в РЗИ-Добрич писмо от Столична РЗИ за регистриран случай на лице, заболяло от легионерска болест, което е било настанено в къща за гости с адрес с. Крапец, община Шабла, предприети мерки през 2023 г. – пробонабиране на проби вода, установени нестандартни резултати при две от тях по показател L.pneumophila Sg2-14 и издадено в тази връзка предписание за провеждане на хигиенни и противоепидемични мерки и предприемане на незабавни коригиращи мерки съгласно Методично указание за борба с легионелозите, утвърдено със заповед № 3 от 25-11-2003 г. на министъра на здравеопазването (вкл. механично почистване, демонтиране на крайните точки от системата, извършване на дезинфекция на демонтираните и почистени части на водоснабдителната система с биоциди на хлорна основа и пробонабиране през 2024 г. с оглед сезонния характер на работа на обекта), през 2024 г. е проследено спазването на предписаните мерки.

Представени са протоколи от изследване на водни проби, пробонабрани от пунктове в места за настаняване за наличие/отсъствие на легионелни бактерии, преди започване на летен сезон и настаняване на гости в хотела и през месец август 2024 г. Протоколите показват отсъствие на легионелни бактерии.

**Предоставяна е необходимата информация за потребителите:**

- кметовете на общини и населени места, при необходимост и ОДБХ-Добрич, своевременно са уведомявани в случаите на персистиращи отклонения в качеството на питейната вода, представляващи риск за здравето на потребителите, с оглед информиране на населението същата да не се използва за питейно-битови цели. Впоследствие допълнително са информирани след привеждането й в съответствие със здравните изисквания;

- регулярно (на всеки две седмици) и при необходимост е изготвяна и представяна на електронния сайт на инспекцията обобщена информация за резултатите от провеждания мониторинг от РЗИ-Добрич и ВиК дружеството, вкл. и случаите на установени отклонения в качеството на водата, използвана за питейно-битови цели, предприеманите мерки и предупреждения за потребителите.

* ***От водоснабдителните организации:***

- мерки за балансиране на водоподаването, оптимизиране на дезинфекцията на водата, промиване на водопреносната мрежа;

- мерки за информиране на засегнатите потребители в случаите на установени отклонения в качеството на водата, използвана за питейно-битови цели, когато тези отклонения могат да създадат риск за тяхното здраве.

* ***От общините с цел подобряване на водоснабдяването и качеството на питейната вода*:**

**Община град Добрич –** през 2024 г. са изпълнени и предстои въвеждането им в експлоатация:

* реконструкция на уличен водопровод по ул. Ген. Колев в участъка от бул. Трети март до ул. Захари Стоянов с дължина L=120 м;
* реконструкция на уличен водопровод по ул. Любен Каравелов в участъка от бул. Трети март до ул. Сан Стефано с дължина L=175 м;
* реконструкция на главен водопровод по ул. Сан Стефано до корекцията на река Добричка с диаметър 600 мм и дължина L=200 м;
* реконструкция на уличен водопровод по ул. Хан Тервел в участъка между бул. Добруджа, ул. Здравец и ул. Армейска с дължина L=880 м – открита е строителна площадка и са започнали СМР на обекта. Започнато изпълнение през 2024 г., което ще продължи през 2025 г – реконструкция на вътрешно-разпределителна водопроводна мрежа за кв. Рилци – етапи II, III, IV и V с обща дължина 20 609 м. **Планирани за 2025 г.:**
* реконструкция на уличен водопровод по ул. Вардар в участъка от бул. Русия до ул. Никола Петков с дължина L=490 м;
* основен ремонт на водопровод PEHD ф315 мм с дължина 318,50 м и водопровод PEHD ф125 мм с дължина 317,40 м по ул. Св. Св. Кирил и Методий и промишлена зона Запад.

**Община Добричка** – в с. Славеево са подменени 790 м разпределителен водопровод и 270 м отклонения (за улици и имоти), а в с. Батово са подменени 964 м разпределителен водопровод и 456 м водопроводни отклонения. Извършена е рехабилитация на водопровод по ул. Шеста в с. Росеново, като са подменени 178 м разпределителни тръби и 64 м отклонения. Водоснабдяване и канализация Добрич АД извършиха подмяна на водопроводни тръби в с. Смолница по споразумение с общината за съвместни инвестиции.

**Община Тервел** – извършен е основен ремонт на водопреносна мрежа и на улична настилка с. Безмер с дължина 773,60 м; основен ремонт на водопреносна мрежа и на улична настилка с. Орляк с дължина 2116,00 м;

За 2025 г. е планирано изграждане на техническа инфраструктура и на две новообразувани улици в гр. Тервел с дължина 286,50 м; основен ремонт на водопреносна мрежа и на улична настилка с. Божан с дължина 164,60 м;

**Община Генерал Тошево** – през 2024 г. е изпълнена подмяна на съществуващ водопровод:

* по ул. Отец Паисий и възстановяване на уличното платно. Участъкът е с дължина около 250 м;
* по ул. Стара планина, в участъка от ул. Дим. Благоев до ул. Г. Кирков. Участъкът е с дължина около 250 м;
* по ул. Леонти Бакларов, в участъка от ул. Добруджа до ул. Асен Златаров. Участъкът е с дължина около 160 м;
* в с. Василево – ул. Първа, ул. Втора, ул. Пета и ул. Осма;
* в с. Калина по ул. Втора и изграждане на тласкател;
* в с. Преселенци – по ул. Първа, ул. Втора, ул. Седма;
* в с. Спасово по ул. Осемнадесета.

През 2025 г е планирано:

1. Подмяна на съществуващ водопровод в с. Пчеларово – ул. Първа, ул. Втора, ул. Деветнадесета.
2. Изготвяне на технически проекти за подмяна на съществуващи водопроводи в:
* с. Красен, по ул. Първа;
* с. Изворово, по ул. Първа;
* с. Капиново, по ул. Първа;
* с. Спасово, по ул. Първа;
* с. Росен, по ул. Първа;
* с. Чернооково, по ул. Шеста и ул. Девета;
* с. Кардам, по ул. Опълченска;
* с. Балканци, по ул. Четвърта;
* с. Житен, по ул. Първа;
* с. Равнец, по ул. Първа;
* с. Йовково, по ул. Първа;
* с. Градини, ул. Втора.

**Община Крушари** – през 2024 г. е завършен Проектът "Реконструкция на помпена станция, резервоари и подмяна на довеждащи водопроводи към с. Лозенец и с. Северци". Подменени са довеждащи водопроводи към с. Лозенец с дължина 693 м. и с. Северци с дължина 5423,15 м.

**Община Каварна** – през 2024 г. са изпълнени следните мерки:

* Изграждане на уличен водопровод по ул. Андрей Василев – Амира, с дължина 187 м;
* Изграждане на уличен водопровод по ул. Хр. Ботев, с дължина 187 м;
* Изграждане на уличен водопровод по ул. Христо Смирненски, с дължина 119 м;
* Изграждане на улична канализация по ул. Нефтяник, по ул. Простор с обща дължина 383 м;
* Реконструкция и рехабилитация на вътрешна разпределителна водопроводна мрежа на ул. Георги Кирков, ул. Любен Каравелов и ул. Христо Ботев, с обща дължина 1039 м.

**Община Балчик:**

1. Обект: Рехабилитация на част от водопроводната мрежа на с. Кранево, ул. Дунав, ул. Приморска, статус: сключен договор с изпълнител на строително-монтажни работи през 2024 г., към настоящия момент е в процес на изпълнение;

2. Обект: Основен ремонт на водопроводна мрежа на с. Соколово на следните улици:

* Водопровод по ул. Искър – 265 м;
* Водопровод по ул. Тунджа – 563 м;
* Водопровод по ул. Кирил и Методий, в участъка между ул. Марица и ул. Мургаш;
* Водопровод по ул. Кирил и Методий, в участъка между ул. Мургаш и ул. Люлин;
* Водопровод по ул. Комсомолска в участъка между ул. Ропотамо и ул. Латинка – 1350 м, статус: сключен договор с изпълнител за извършване на проучвателни работи и изработване на работен проект през 2024 г., планирани мерки през 2025 г. са одобрение и начин на финансиране.

3. Обект: Проектиране подмяна на водопровода на ул. 9-ти септември, с. Сенокос, статус: сключен договор с изпълнител за извършване на проучвателни работи и изработване на работен проект през 2024 г., планирани мерки през 2025 г. са одобрение и начин на финансиране.

**Изводи и препоръки:**

* + 1. Основните фактори, влияещи неблагоприятно върху качеството на водата, използвана за питейно-битови цели в областта до голяма степен се запазват същите:
* амортизирани съоръжения и водопроводна мрежа - *в тази връзка е необходимо адекватно планиране и успешно реализиране от „ВиК Добрич“ АД на мерки във връзка с проекти по рехабилитация и подновяване на водоснабдителните мрежи в областта, което ще допринесе за подобряване качеството на питейната вода. Необходимо е приоритизиране на действията във водния сектор в област Добрич с оглед намаляване до минимум риска за здравето и обезпечаване на населението с достатъчно количество питейна вода, отговаряща на здравните изисквания;*
* водоснабдителното дружество „ВиК Добрич“ АД *- задължително следва да спазва изискуемия лабораторен контрол (брой проби и показатели), съгласно изискванията на Наредба №9/2001 г. и заложените в съгласуваната от РЗИ-Добрич мониторингова програма за контрол на качеството на питейната вода в област Добрич.*
* влияние оказват и честите смени и намаляване числеността на персонала на ВиК дружеството, както и лошото финансово състояние на „ВиК Добрич“ АД. *За постигне на резултати при съвместната работа са необходими приемственост и постоянство, а също така желание и възможност за комплексно решаване на възникналите проблеми.*
* *м*асовото използване в селското стопанство на торове и препарати за растителна защита при неглижиране на нормативните изисквания *- компетентните институции следва да съблюдават изпълнението от земеделските стопани на програмата от мерки за ограничаване и предотвратяване замърсяването на водите с нитрати от земеделски източници в област Добрич - уязвима зона.*
* неучредени пояси II-ри и III-ти на водоизточниците, което възпрепятства предприемане на мерките, разписани в Наредба № 3 за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди - *по смисъла на чл. 51 от наредбата, титулярите на разрешението за водоползване - в т. ч. ВиК оператора, организира наблюдение за спазването на охранителните режими в границите на СОЗ. Мерките, които е необходимо да предприеме “ВиК Добрич” АД с оглед трайното решаване на проблема, свързан с наличие на нитрати над допустимата норма в питейните води, подавани във водопроводната мрежа на населените места в област Добрич, следва да бъдат разгледани, оценени и предвидени като задължителни и приоритетни при изготвяне на прединвестиционни проучвания към регионалния план за водоснабдяване и канализация на обособена територия на “ВиК Добрич” АД.*

2. При мониторинга на РЗИ-Добрич се наблюдава трайно увеличаване на относителният дял нестандартни проби при крана на потребителя - с около 1,6%, спрямо този през 2023 г. и с около 3,1% спрямо 2022 г. При мониторинга на „ВиК Добрич” АД се наблюдава намаление на относителния брой нестандартни проби със 7,6% спрямо този от 2023 г. и намаляване на нивата от 2022 г. – с 4,7%. Запазва се високият брой нестандартни проби по показател нитрати, установени във все повече населени места от областта.

3. Относителният дял нестандартни проби при крана на потребителя за ведомствените водоизточници при мониторинга на РЗИ-Добрич наблюдава се незначително намаляване на нестандартните проби с около 0,9% спрямо 2023 г. и с 0,4% спрямо 2022 г., а за водоснабдителните организации – намалението е с 6,0% спрямо 2023 г. и 3,4% спрямо 2022 г.

4. Относителният дял нестандартни проби при крана на потребителя в региона запазва тенденцията на понижаване. Установените при извършения през 2024 г. цялостен мониторинг отчита намаление с 4,7% в сравнение с 2023 г. и намаляване с 2,4% спрямо 2022 г.

5. Между влошените качества на питейната вода и регистрираните стомашно-чревни инфекции не е доказана причинно-следствена връзка.